Nerima

Nerima (練馬区, Nerima-ku) és un municipi i districte especial de Tòquio, a la regió de Kantō, Japó. Degut a la seua condició de municipi, Nerima també és conegut en anglés i oficialment pel govern local com a "ciutat de Nerima" (Nerima City). El districte és principalment residencial, fent de ciutat dormitori per als treballadors de Tòquio, però també té diversos núclis comercials dispersos, generalment coincidents amb les estacions de ferrocarril. Amb una població de 742.463 habitants, Nerima és el segon municipi més populós de tot Tòquio, per darrere de Setagaya, així com el cinqué en superfície de la regió dels 23 districtes especials. Nerima també és el districte especial de Tòquio amb major superficie agrària. Geografia El districte especial de Nerima es troba localitzat al centre-nord de Tòquio i a l'extrem nord-oest de la regió del 23 districtes especials. Localitzat geogràficament a l'altiplà de Musashino, per Nerima passen els rius Shakujii i Shirako. El terme municipal de Nerima limita amb els de Niiza, Wakō i Asaka (tots tres a la prefectura de Saitama) al nord; amb Itabashi i Toshima a l'est; amb Nakano i Suginami al sud i amb Musashino i Nishi-Tōkyō a l'oest. Barris Els barris de Nerima són els següents: Història Des de, com a poc, el període Nara fins a la fi del període Edo, la zona on actualment es troba el districte especial de Nerima va formar part del ja desaparegut districte de Toshima, a l'antiga província de Musashi. A principis del període Edo, el llogaret fou dividit en els pobles de Kami-Itabashi (Itabashi de dalt) i Shimo-Itabashi (Itabashi de baix). Ja amb la restauració Meiji i la creació de l'actual sistema de municipis, els antics llogarets d'Itabashi es constituïren en els municipis de Kami-Itabashi, Shimura, Akatsuka, Nerima, Kami-Nerima, Naka-Arai, Shakujii i Ōizumi, tots dins del recentment creat districte de Kita-Toshima, a l'antiga prefectura de Tòquio. El districte sencer i tots aquests municipis van ser absorbits per la ja desapareguda ciutat de Tòquio l'1 d'octubre de 1932. Dins de Tòquio, els antics municipis conformaren el districte urbà d'Itabashi fins l'1 de juliol de 1943, quan la ciutat fou dissolta i el districte urbà passà a tindre consideració d'especial (semblant a un municipi). L'actual estatus de districte especial s'acabà definint el 3 de maig de 1947, amb la nova llei d'autonomia local. L'1 d'agost del mateix any, els antics municipis que formaven part del districte: Nerima, Kami-Nerima, Naka-Arai, Shakujii i Ōizumi es van escindir per tal de crear el districte especial de Nerima. Nerima és un dels districtes especials més joves de Tòquio, tot i ser el segón més populós i el cinqué en superficie total. L'any 2007 el districte passà per primera vegada dels 700.000 habitants. Administració Alcaldes La relació d'alcaldes de Nerima és la següent: Assemblea Demografia Transport Ferrocarril Metro de Tòquio Kotake-Mukaihara - Hikawadai - Heiwadai - Chikatetsu-Akatsuka Metro Públic de Tòquio (TOEI) Nerima - Toshimaen - Nermia-Kasugachō - Hikarigaoka Ferrocarril de Musashi Occidental (Seibu) Ekoda - Sakuradai - Nerima - Nakamurabashi - Fujimidai - Nerima-Takanodai - Shakujii-kōen - Ōizumi-gakuen - Kotake-Mukaihara - Shin-Sakuradai - Toshimaen Carretera Autopista de Kantō-Echigo (Kan-Etsu) - Autopista Circumval·latòria de Tòquio (Gaikan) N-17 - N-254 TK/ST-4 - TK/ST-24 - TK/ST-25 - TK-245 - TK-311 - TK-318 - TK-439 - TK-441 Agermanaments Ueda, prefectura de Nagano, Japó. Ipswich, Queensland, Austràlia. Haidian, Pequín, RPX. Referències Enllaços externs Nerima - Lloc web oficial (japonès)